I aften er der gallamiddag på kroen i Vodskov. Aftenen er kronen på værket i det store projekt, som borgerne i Vodskov har arbejdet på siden februar. Igennem en stribe projekter og aktiviteter har borgerne stået sammen for at indsamle penge til Knæk Cancer. I aften blev beløbet så opgjort. 402.784 kroner har borgerne i Vodskov helt præcist samlet ind. Pengene skal doneres til Knæk Cancer indsamlingen på TV2. - Kræft er en sygdom som rammer os alle sammen på en eller anden måde. Enten os selv, eller nogen i vores nærmeste omgangskreds. Jeg blev selv ramt af kræft for syv år siden, og er heldigvis helbredt for det, siger Lene Bækgaard, der bor i Vodskov og er en af idémagerne bag projektet. Pengene kommer fra 50 arrangementer og lokale lotterier. - Det er vigtigt at vi står sammen, så vi kan gøre noget for at knække cancer, siger Lene Bækgaard. Der bor lidt over 4000 mennesker i Vodskov.

Referat:
Siden februar har borgerne i Vodskov samlet penge ind til Knæk Cancer. I aften er de klar til at donere alle pengene til Knæk Cancer i TV2's store indsamlingsshow.